Source: https://www.riigiteataja.ee/akt/421072015005
Timestamp: 2020-07-13 03:13:00+00:00
Document Index: 6090008

Matched Legal Cases: ['§ 2', '§ 4', '§ 5', '§ 6', '§ 22', '§ 76', '§ 7', '§ 2', '§ 4', '§ 5']

Lasva valla munitsipaalkooli pedagoogide töötasustamise alused – Riigi Teataja
Lasva valla munitsipaalkooli pedagoogide töötasustamise alused
Lasva valla munitsipaalkooli pedagoogide töötasustamise alused - sisukord
§ 2 Tasustamise alus
§ 4 Töötasude määrad
§ 5 Lisatasu maksmine
Lasva Vallavolikogu
RT IV, 21.07.2015, 5
Vastu võetud 17.04.2015 nr 4
Määrus kehtestatakse kohaliku omavalitsuse korralduse seaduse § 6 lõike 2, § 22 lõike 1 punkti 37, põhikooli- ja gümnaasiumi seaduse § 76, ja Eesti Vabariigi haridusseaduse § 7 lõike 2 punktide 3 ja 9 alusel.
Käesolev määrus reguleerib Lasva valla munitsipaalkooli (edaspidi kool) direktori ja õpetajate töötasustamise alused.
§ 2. Tasustamise alus
(1) Määruse alusel tasustatavate töötajate töötasumäärad on kehtestatud 1,0-koormusega töötamisest lähtudes.
(2) Munitsipaalkooli direktor võib pedagoogi kvalifikatsiooni säilitamiseks tegeleda vahetu õppetööga, andes kuni kümme õppetundi nädalas.
(1) Kooli direktoriga lepib töötasu kokku vallavanem.
(2) Kooli direktor lepib töötasu kokku õppealajuhatajaga ning õpetajatega. Töötasude kokku leppimisel peab direktor arvestama koolile tööjõukuludeks eraldatud vahendite suurusega.
§ 4. Töötasude määrad
(1) Kooli direktori töötasu määra kinnitab Lasva Vallavolikogu.
(2) Õpetajate töötasu alammäära kehtestab oma määrusega Vabariigi Valitsus.
(3) Teiste pedagoogide: logopeedi, eripedagoogi, pikapäevarühma õpetaja ja huvijuhi töötasu määra kinnitab Lasva Vallavolikogu.
§ 5. Lisatasu maksmine
(1) Kooli direktoril on õigus maksta tööjõukuludeks ettenähtud summa piires preemiaid, määrata töölepinguga ettenähtud täiendavaid töötasusid täiendavate tööülesannete täitmise, asendamise, õpilaste juhendamise (aineolümpiaadidel, spordivõistlustel, isetegevuslikel üritustel edukas osalemine) ja nõutavast tulemuslikuma töö eest ning maksta teisi seadusest tulenevaid tasusid.
(2) Direktorile lisatasu maksmise otsustab vallavanem.
(3) Vallavanemal on õigus määrata kooli direktorile täiendavate tööülesannete täitmise ja nõutavast tulemuslikuma töö eest lisatasu, mis ei tohi olla suurem kui 20% direktorile samal kalendriaastal määratud põhitöötasu kogusummast.
(1) Määrust rakendatakse 1. jaanuarist 2015.a.
Heino Ojaperv